pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงการต่างประเทศสหราชอาณาจักร (รับผิดชอบด้านเอเชียและแปซิฟิก) เข้าเยี่ยมคารวะนายกรัฐมนตรี
วันพฤหัสบดีที่ 4 มกราคม 2561
รัฐมนตรีช่วยว่าการกระทรวงการต่างประเทศสหราชอาณาจักร (รับผิดชอบด้านเอเชียและแปซิฟิก) เข้าเยี่ยมคารวะนายกรัฐมนตรี
รัฐมนตรีช่วยว่าการกระทรวงการต่างประเทศสหราชอาณาจักร (รับผิดชอบด้านเอเชียและแปซิฟิก) เข้าเยี่ยมคารวะนายกรัฐมนตรี
วันนี้ (3 ม.ค. 2561) เวลา 15.00 น. ทําเนียบรัฐบาล นายมาร์ค ฟิลด์ (The Right Honourable Mark Field MP) รัฐมนตรีช่วยว่าการกระทรวงการต่างประเทศสหราชอาณาจักร (รับผิดชอบด้านเอเชียและแปซิฟิก) เข้าเยี่ยมคารวะพลเอกประยุทธ์ จันทร์โอชา นายกรัฐมนตรี ในโอกาสเดินทางเยือนประเทศไทยเพื่อเข้าร่วมการหารือเชิงยุทธศาสตร์ไทย-สหราชอาณาจักร ครั้งที่ 3 สรุปสาระสําคัญดังนี้
นายกรัฐมนตรีกล่าว ในนามรัฐบาลไทย รู้สึกซาบซึ้งที่ดุ๊กแห่งยอร์กเสด็จเยือนไทยในฐานะผู้แทนพระองค์สมเด็จพระราชินีนาถเอลิซาเบ็ธที่ 2 เพื่อเข้าร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
นายกรัฐมนตรี ยินดีที่ไทยและสหราชอาณาจักรมีความสัมพันธ์กันมายาวนานกว่า 400 ปี และยินดีที่รัฐมนตรีช่วยว่าการกระทรวงการต่างประเทศสหราชอาณาจักรเดินทางมาไทย เพื่อเป็นประธานร่วมในการหารือเชิงยุทธศาสตร์ไทย-สหราชอาณาจักร ครั้งที่ 3 ซึ่งถือว่าเป็นกลไกที่สําคัญในการดําเนินความสัมพันธ์ระดับนโยบายของทั้งสองฝ่าย โดยหวังว่า การหารือดังกล่าวจะนําไปสู่ความร่วมมือที่มีผลเป็นรูปธรรม
นายกรัฐมนตรียังได้ย้ําว่า ในฐานะที่สหราชอาณาจักรเป็นหุ้นส่วนทางยุทธศาสตร์สําคัญของไทย ไทยพร้อมจะร่วมมือกับสหราชอาณาจักรเพื่อพัฒนาความร่วมมือระหว่างกันในด้านต่าง ๆ ที่มีศักยภาพ และหวังว่า ทั้งสองฝ่ายจะได้หารือกันเกี่ยวกับความสัมพันธ์ด้านการค้าระหว่างกันในอนาคตโดยเร็ว เพื่อสร้างความเชื่อมั่นให้แก่นักลงทุนของทั้งสองประเทศด้วย พร้อมหวังว่า สหราชอาณาจักรจะมองไทยในฐานะประตูสู่ประชาคมเศรษฐกิจอาเซียน เป็นศูนย์กลางด้านการค้า การลงทุน และการเชื่อมโยงในอนุภูมิภาค
รัฐบาลมีแผนพัฒนาเศรษฐกิจที่สําคัญ เช่น การลงทุนในโครงสร้างพื้นฐานขนาดใหญ่ นโยบาย Thailand 4.0 การส่งเสริม 5 อุตสาหกรรมใหม่ (New S-Curve) โครงการ EEC เป็นต้น ซึ่งไทยหวังว่า สหราชอาณาจักรจะเข้ามาลงทุนในไทยเพิ่มมากขึ้น
ในโอกาสนี้ นายกรัฐมนตรีกล่าวว่า ไทยอยู่ระหว่างการดําเนินการตาม Roadmap ของรัฐบาลในการกลับคืนสู่ประชาธิปไตยที่เข้มแข็ง สังคมที่ปรองดอง และบ้านเมืองที่มีเสถียรภาพ ซึ่งคาดว่าน่าจะจัดการเลือกตั้งได้ในปีนี้ ภายหลังจากการจัดทํากฎหมายลูกที่จําเป็นสําหรับการเลือกตั้งเสร็จสิ้น
ด้านรัฐมนตรีช่วยว่าการกระทรวงการต่างประเทศสหราชอาณาจักรกล่าวแสดงความเสียใจต่อการเสด็จสวรรคตของพระบาทสมเด็จพระปรมินทรมหาภูมิพลอดุลยเดช บรมนาถบพิตร และเห็นว่าความสัมพันธ์อันดีระหว่างไทยกับสหราชอาณาจักรมีรากฐานที่สําคัญและเจริญงอกงามจากความใกล้ชิดระหว่างพระราชวงศ์ของทั้งสองประเทศ และในขณะนี้ความสัมพันธ์ไทยและอังกฤษได้พัฒนาเข้าสู่ยุคใหม่ของความสัมพันธ์
ทั้งนี้ รัฐมนตรีฯยังได้กล่าวชื่นชมนายกรัฐมนตรีและรัฐบาลไทยถึงวิสัยทัศน์ด้านความมั่นคงทางอาหาร และการพัฒนาเศรษฐกิจของไทย เช่น โครงการ EEC โดยทั้งสองฝ่ายยังเห็นพ้องว่า ความร่วมมือด้านการศึกษาถือเป็นส่วนสําคัญในการกระชับความสัมพันธ์ระหว่างประชาชนของทั้งสองประเทศ
**********************************
รัฐบาลไทย-ข่าวทำเนียบรัฐบาล-5 วิธีเสริมสร้างภูมิต้านทาน ช่วยป้องกันโควิด-19
วันศุกร์ที่ 10 กรกฎาคม 2563
5 วิธีเสริมสร้างภูมิต้านทาน ช่วยป้องกันโควิด-19
มีอะไรบ้างนะ
รัฐบาลไทย-ข่าวทำเนียบรัฐบาล-สธ. น่าน เปิดศูนย์ปฏิบัติการภาวะฉุกเฉิน พร้อมรับพายุ “เบบินคา”
วันอาทิตย์ที่ 19 สิงหาคม 2561
สธ. น่าน เปิดศูนย์ปฏิบัติการภาวะฉุกเฉิน พร้อมรับพายุ “เบบินคา”
สํานักงานสาธารณสุขจังหวัดน่าน เปิดศูนย์ปฏิบัติการภาวะฉุกเฉิน พร้อมรับผลกระทบจากพายุโซนร้อนเบบินคา เตรียมป้องกันหน่วยบริการพร้อมจัดหน่วยแพทย์ออกให้บริการประชาชนผู้ประสบภัยอย่างต่อเนื่อง
สํานักงานสาธารณสุขจังหวัดน่าน เปิดศูนย์ปฏิบัติการภาวะฉุกเฉิน พร้อมรับผลกระทบจากพายุโซนร้อนเบบินคา เตรียมป้องกันหน่วยบริการพร้อมจัดหน่วยแพทย์ออกให้บริการประชาชนผู้ประสบภัยอย่างต่อเนื่อง
วันนี้ (19สิงหาคม2561 )นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า ตามที่สํานักงานสาธารณสุขจังหวัดน่าน เปิดศูนย์ปฏิบัติการภาวะฉุกเฉิน หรือEOCติดตามสถานการณ์ เตรียมรับผลกระทบจากพายุโซนร้อนเบบินคาและให้หน่วยบริการทุกแห่งเตรียมป้องกันภาวะน้ําท่วมฉับพลัน สํารองยา เวชภัณฑ์ ให้เพียงพอ พร้อมจัดหน่วยแพทย์ออกให้บริการประชาชนผู้ประสบภัยอย่างต่อเนื่อง
โดยที่โรงพยาบาลน่าน ได้รับรายงานจากนายแพทย์ภราดร มงคลจาตุรงค์ ผู้อํานวยการโรงพยาบาลน่าน ว่า สามารถป้องกันน้ําท่วมโรงพยาบาลได้ เนื่องจากได้ดําเนินการและเตรียมความพร้อมในการป้องกันและจัดการสถานการณ์อุทกภัย ดังนี้1.ติดตามระดับน้ําอย่างต่อเนื่องและวางกระสอบทรายในจุดเสี่ยง พร้อมเคลื่อนย้ายอุปกรณ์ เครื่องมือแพทย์ในหน่วยงานที่เสี่ยงไปยังที่ปลอดภัย2.เตรียมการเคลื่อนย้ายผู้ป่วยจากตึกผู้ป่วยที่อยู่ในพื้นที่ต่ําเมื่อระดับน้ําเข้ามาในระดับเสี่ยง3.จัดอัตรากําลังบุคลากร ทดแทนเจ้าหน้าที่ที่อยู่ในพื้นที่ประสบอุทกภัยไม่สามารถมาขึ้นปฏิบัติงานได้4.จัดระบบการรักษาพยาบาลในสถานการณ์น้ําท่วมทั้งผู้ป่วยฉุกเฉินและผู้ป่วยทั่วไป จัดหน่วยแพทย์เคลื่อนที่พร้อมนํายา เวชภัณฑ์ ชุดทําแผล ออกตรวจรักษาในพื้นที่ มอบยาชุดน้ําท่วมให้อสม. นําไปแจกจ่าย และเตรียมแผนส่งต่อผู้ป่วยในพื้นที่น้ําท่วมมายังโรงพยาบาลโดยเรือกู้ภัยและรถพยาบาล รวมทั้งจัดรถรับ-ส่งเจ้าหน้าที่ เตรียมน้ํามันเชื้อเพลิง เครื่องปั่นไฟ อาหารสําหรับผู้ป่วย
ทั้งนี้ พื้นที่เสี่ยงภัยในช่วงวันที่17-20สิงหาคมนี้ ได้แก่ น่าน แพร่ อุตรดิตถ์ พิษณุโลก ลําปาง เชียงใหม่ แม่ฮ่องสอน ตาก และเลย ให้เฝ้าระวังดินถล่มเป็นพิเศษ และเตรียมรับมือน้ําท่วมฉับพลัน น้ําป่าไหลหลาก หากประชาชนเจ็บป่วยฉุกเฉินโทรขอความช่วยเหลือที่สายด่วน1669ฟรีตลอด24ชั่วโมง หรือสอบถามเรื่องโรคติดต่อต่างๆ ที่สายด่วนกรมควบคุมโรค โทร.1422
********************************** 19 สิงหาคม 2561
รัฐบาลไทย-ข่าวทำเนียบรัฐบาล-กระทรวงอุตสาหกรรม พร้อมด้วยกลุ่มผู้ประกอบการภาคเอกชน จำนวน 43 หน่วยงาน ร่วมโครงการ "ประชารัฐร่วมใจ ช่วยอุทกภัยภาคใต้"
วันอาทิตย์ที่ 15 มกราคม 2560
กระทรวงอุตสาหกรรม พร้อมด้วยกลุ่มผู้ประกอบการภาคเอกชน จํานวน 43 หน่วยงาน ร่วมโครงการ "ประชารัฐร่วมใจ ช่วยอุทกภัยภาคใต้"
วันนี้ (15 มกราคม 2560) ผู้บริหาร ข้าราชการ และพนักงานกระทรวงอุตสาหกรรม และกลุ่มผู้ประกอบการภาคเอกชน จํานวน 43 หน่วยงาน ร่วมโครงการ "ประชารัฐร่วมใจ ช่วยอุทกภัยภาคใต้" ด้วยการบริจาคเงินเข้า "กองทุนเงินช่วยเหลือผู้ประสบสาธารณภัย" สํานักนายกรัฐมนตรี
วันนี้ (15 มกราคม 2560) ผู้บริหาร ข้าราชการ และพนักงานกระทรวงอุตสาหกรรม นําโดย นายสมชาย หาญหิรัญ ปลัดกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นายสมศักดิ์ จันทรรวงทอง เลขาธิการคณะกรรมการอ้อยและน้ําตาลทราย และกลุ่มผู้ประกอบการภาคเอกชน จํานวน 43 หน่วยงาน ร่วมโครงการ "ประชารัฐร่วมใจ ช่วยอุทกภัยภาคใต้" ด้วยการบริจาคเงินเข้า "กองทุนเงินช่วยเหลือผู้ประสบสาธารณภัย" สํานักนายกรัฐมนตรี ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-รองปลัด นิสากรฯ เปิดการสัมมนา “ธุรกิจเสริมสวย 4.0 โตอย่างสตรอง”
วันพฤหัสบดีที่ 29 พฤศจิกายน 2561
รองปลัด นิสากรฯ เปิดการสัมมนา “ธุรกิจเสริมสวย 4.0 โตอย่างสตรอง”
รองปลัด นิสากรฯ เปิดการสัมมนา “ธุรกิจเสริมสวย 4.0 โตอย่างสตรอง”
กรุงเทพฯ : เมื่อวันที่ 28 พฤศจิกายน 2561 นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานเปิดการสัมมนา “ธุรกิจเสริมสวย 4.0 #โตอย่างสตรอง” ณ ห้องแกรนด์ บอลรูม โรงแรม วอลดอร์ฟ แอสโทเรีย กรุงเทพ โดยงานสัมมนาดังกล่าวจัดขึ้นโดย สมาคมอินเตอร์เคอร์ฟัวร์ ประเทศไทย มีวัตถุประสงค์เพื่อเป็นศูนย์รวมของช่างผมที่มีคุณภาพ มีความเป็นเลิศระดับแนวหน้า ส่งเสริมคุณภาพการประกอบธุรกิจเสริมสวยไทยให้เป็นที่ยอมรับ ได้มาตรฐาน รวมทั้งยกระดับฝีมือให้เป็นที่ยอมรับของช่างผมโลกต่อไป โดยมีนายกสมาคมอินเตอร์เคอร์ฟัวร์ ประเทศไทย นายพิชัย อร่ามเจริญ ผู้บริหารสมาคม ร่วมเปิดงาน และมีผู้เข้าร่วมการสัมมนาจํานวนกว่า 200 คน
รองปลัดกระทรวงอุตสาหกรรม กล่าวว่า ปัจจุบันธุรกิจหากมองถึงโอกาสในการเติบโตของตลาดธุรกิจร้านเสริมสวยมีแนวโน้มเพิ่มขึ้นทุกปี เนื่องจากธุรกิจมีลักษณะแบบอาชีพอิสระที่ช่วยให้คนไทยทุกฐานะอาชีพมีสิทธิเลือกที่จะเป็นเจ้าของกิจการได้ แต่ภายใต้ความมีอิสระ ต้องใช้ความพยายามและหาแนวทางในการทําธุรกิจร้านเสริมสวยให้ประสบความสําเร็จ เนื่องจากร้านเสริมสวยเป็นธุรกิจที่มีอัตราการแข่งขันค่อนข้างสูง แต่ไม่ว่าธุรกิจโดยส่วนรวมจะเป็นเช่นไร วงการเสริมสวยก็ยังเป็นธุรกิจทําเงินให้กับทุกเพศทุกวัย ซึ่งการปรับเปลี่ยนการทํางานในยุค Digital Transformation นี้สําคัญอย่างยิ่ง วิธีการบริหารจัดการงานแบบดิจิทัลถือเป็นเครื่องมือสําคัญที่จะช่วยให้ธุรกิจสามารถบริหารจัดการงานได้อย่างมีประสิทธิภาพยิ่งขึ้น ดังนั้นธุรกิจเสริมสวย 4.0 #โตอย่างสตรอง ควรให้ความสําคัญ คือ 1) การใส่ใจในเรื่องบริการมากขึ้น 2) นวัตกรรม 3) เทคโนโลยี เช่น LIVE วิดีโอ หรือ “คอมมิวนิตี้” ซึ่งเป็นสิ่งสําคัญที่ไม่ควรมองข้ามโอกาส ที่ภาษาธุรกิจเรียกว่า influencer เพราะความไว้ใจที่กลุ่มลูกค้าของคุณมีต่อ influencer ทําให้สินค้าของคุณน่าเชื่อถือ
รองปลัด นิสากรฯ ได้กล่าวทิ้งท้ายถึงการก้าวผ่านการเปลี่ยนแปลงของโลกธุรกิจ ว่าผู้ประกอบการทุกท่านต้องเปิดใจเรียนรู้ความทันสมัยของเทคโนโลยีที่มีผลให้วิถีชีวิตความเป็นอยู่ของผู้คนเปลี่ยนแปลงไป ผู้บริโภคยุคใหม่ต้องการความสะดวก รวดเร็ว กลายเป็นปัจจัยสําคัญในการกําหนดทิศทางธุรกิจเสริมสวย และผู้ประกอบการต้องผันเปลี่ยน ปรับตัวให้สอดคล้องรองรับกับความต้องการที่เกิดขึ้นใหม่อยู่เสมอ
รัฐบาลไทย-ข่าวทำเนียบรัฐบาล-รมว.ยุติธรรม พร้อมผู้บริหาร ยธ. ลงพื้นที่ตรวจเยี่ยมสถานที่เพื่อให้การสงเคราะห์ (Halfway House) ณ บ้านปูลา รายอ  ชุมชนกาแลตาแป  จังหวัดนราธิวาส
วันพุธที่ 22 มกราคม 2563
รมว.ยุติธรรม พร้อมผู้บริหาร ยธ. ลงพื้นที่ตรวจเยี่ยมสถานที่เพื่อให้การสงเคราะห์ (Halfway House) ณ บ้านปูลา รายอ  ชุมชนกาแลตาแป  จังหวัดนราธิวาส
รมว.ยุติธรรม พร้อมผู้บริหาร ยธ. ลงพื้นที่ตรวจเยี่ยมสถานที่เพื่อให้การสงเคราะห์ (Halfway House) ณ บ้านปูลา รายอ  ชุมชนกาแลตาแป  จังหวัดนราธิวาส
ในวันอังคารที่ ๒๒ มกราคม ๒๕๖๓ เวลา ๑๓.๐๐ น. นายสมศักดิ์ เท​พสุทิน รัฐมนตรีว่าการกระทรวงยุติธรรม พร้อมด้วย​ รองศาสตรา​จารย์​ ดร.วีริศ อัมระปาล ที่ปรึกษารัฐมนตรีว่าการกระทรวงยุติธรรม (ด้านวิชาการ) นายประสาร มหาลี้ตระกูล รองปลัดกระทรวงยุติธรรมและคณะผู้บริหารกระทรวงยุติธรรม ลงพื้นที่ตรวจเยี่ยม​สถานที่เพื่อให้การสงเคราะห์​ (Halfway House) ณ​ บ้านปูลา​ รายอ ชุมชนกาแลตาแป​ จังหวัดนราธิวาส
เพื่อติดตามความคืบหน้าของการก่อสร้างบ้านกึ่งวิถีกาแลตาแป ซึ่งเป็นสถานที่ให้การช่วยเหลือสงเคราะห์ ติดตามดูแล ฝึกอบรมให้ความรู้ทักษะอาชีพในการใช้ชีวิตแก่ผู้กระทําผิดที่อยู่ในระบบคุมประพฤติ ให้ปรับสภาพชีวิตก่อนกลับเข้าสู่สังคม ภายใต้การดูแลของคนในชุมชนที่ใกล้เคียง เพื่อเพิ่มทักษะในการใช้ชีวิต ลดการกระทําผิดซ้ํา พร้อมคนดีสู่สังคมต่อไป
โดยมี​ กลุ่มชาวบ้านกาแลตาแป​ อาสาสมัครคุมประพฤติ​ นายมูฮามัดดือราฟี สะมะแอ ประธานชุมชนกาแลตาแป และผู้ที่เกี่ยวข้อง​ ให้การต้อนรับ ณ ชุมชนกาแลตาแป อําเภอเมือง จังหวัดนราธิวาส
โอกาสนี้​ รัฐมนตรี​ว่าการ​กระทรวง​ยุติธรรม​ ได้มอบสิ่งของเครื่องใช้​ และอาหารแห้งให้กับผู้สูงอายุ​ในชุมชนกาแลตาแป​ อาสาสมัครคุมประพฤติ​ และสมาชิกบ้านกึ่งวิถี ปูลา รายอ กาแลตาแป
โดยรัฐมนตรีว่าการกระทรวงยุติธรรมเน้นย้ําตอนหนึ่งว่า​ กระทรวงยุติธรรมพร้อมให้ความช่วยเหลือและให้โอกาสผู้ที่เคยกระทําผิด​ โดยบูรณาการท้องถิ่นจัดตั้งบ้านกึ่งวิถีกาแลตาแป ซึ่งเป็นสถานที่ให้การช่วยเหลือสงเคราะห์ ติดตามดูแล ฝึกอบรมให้ความรู้ทักษะอาชีพในการใช้ชีวิตแก่ผู้กระทําผิดที่อยู่ในระบบคุมประพฤติ ให้ปรับสภาพชีวิตก่อนกลับเข้าสู่สังคม ภายใต้การดูแลของคนในชุมชนที่ใกล้เคียง เพื่อเพิ่มทักษะในการใช้ชีวิต ลดการกระทําผิดซ้ํา พร้อมคนดีสู่สังคมต่อไป
ทั้งนี้​ หาก​ประชาชนตกเป็น “ผู้เสียหาย” ที่ได้รับความเสียหายทางร่างกายหรือจิตใจ หรือเสียชีวิต เนื่องจากการกระทําความผิดทางอาญาของผู้อื่น โดยตนมิได้มีส่วนเกี่ยวข้องกับความผิดนั้น เช่น ถูกยิง ถูกแทง ถูกฆ่า ถูกลูกหลง หรือถูกข่มขืน หรือต้องติดคุกทั้ง ๆ ที่ไม่มีความผิด สามารถขอรับการเยียวยาจากรัฐได้ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ. ๒๕๕๙ โดยยื่นคําขอได้ที่ศูนย์​ยุติธรรมสร้าง​สุข​ และสํานักงานยุติธรรมจังหวัด​ทั่วประเทศ
รัฐบาลไทย-ข่าวทำเนียบรัฐบาล-“พาณิชย์”เป็นปลื้มขับเคลื่อนเศรษฐกิจฐานรากผ่านร้านค้าธงฟ้าประชารัฐสำเร็จเกินคาด
วันศุกร์ที่ 28 กันยายน 2561
“พาณิชย์”เป็นปลื้มขับเคลื่อนเศรษฐกิจฐานรากผ่านร้านค้าธงฟ้าประชารัฐสําเร็จเกินคาด
“พาณิชย์”เป็นปลื้มขับเคลื่อนเศรษฐกิจฐานรากผ่านร้านค้าธงฟ้าประชารัฐสําเร็จเกินคาด เกิดกระแสเงินหมุนเวียนในท้องถิ่นกว่า 1 แสนล้านบาท และตั้งเป้าเพื่อการหมุนเวียนเงิน 2 แสนล้านบาท ในปี 62
เตรียมลุยเชื่อมโยงนําสินค้าชุมชนเข้าไปขายเพิ่ม ระบุสินค้าชุมชนที่ฮอตฮิตขายดี “ข้าวสาร ผักและผลไม้ตามฤดูกาล เช่น แตงโม ทุเรียน มะนาว สับปะรด กระเทียม หอมแดง ขนมเปี๊ยะเต้าส้อ เค้ก กล้วยตาก กล้วยฉาบ ข้าวแต๋น น้ําพริกต่างๆ”
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า โครงการสวัสดิการแห่งรัฐที่ผู้ถือบัตร 11.4 ล้านคน ใช้จ่ายกับร้านค้าธงฟ้าประชารัฐจํานวนกว่า 5 หมื่นราย ตั้งแต่วันที่ 1 ต.ค.2560 ถึง 20 ก.ย.2561 มียอดซื้อสินค้า รวม 4.1 หมื่นล้านบาท ในจํานวนนี้เป็นการใช้เพื่อซื้อสินค้าชุมชนและสินค้าจากเกษตรกรกว่า 2 หมื่นล้านบาท ในจํานวน 2 หมื่นล้านบาทนี้ คาดว่ามีการหมุนเวียนในภูมิภาค 5 รอบ ประมาณ 1 แสนล้านบาท ในปี 61
“เงินจากผู้ถือบัตรสวัสดิการแห่งรัฐ ที่ได้ใช้จ่ายซื้อสินค้าในร้านค้าธงฟ้าประชารัฐ ได้มีส่วนช่วยสร้างความเข้มแข็งให้กับร้านค้า ทําให้ร้านค้ามีรายได้เพิ่มขึ้น ซึ่งกระทรวงฯ กําลังเร่งผลักดันให้ร้านค้ารายย่อย เข้าร่วมโครงการให้เพิ่มมากขึ้น เพื่อช่วยกระตุ้นเศรษฐกิจในระดับฐานรากลงสู่ร้านค้ารายเล็กรายน้อย โดยได้ตั้งเป้าหมายเอาไว้ที่ 1 แสนราย โดยเงินที่ผู้ถือบัตรนําไปใช้ซื้อสินค้าจากร้านค้าธงฟ้าประชารัฐ ไม่เพียงแต่ช่วยลดภาระค่าครองชีพให้กับผู้ถือบัตร แต่ยังช่วยสร้างความเข้มแข็งให้กับร้านค้า และมีผลต่อเนื่องในการสร้างความเข้มแข็งให้กับเศรษฐกิจฐานราก โดยเฉพาะผู้ผลิตสินค้าชุมชน เกษตรกร เพราะวงเงินที่ผู้ถือบัตรได้รับ ได้กระจายไปซื้อสินค้าชุมชน สินค้าเกษตรกรด้วย ซึ่งจากที่สํารวจมีประมาณกว่า 2 หมื่นล้านบาท และในวงเงินนี้ ได้ก่อให้เกิดการหมุนเวียนทางเศรษฐกิจแล้วประมาณ 1 แสนล้านบาท ทําให้ผู้ผลิตสินค้าชุมชน เกษตรกร มีรายได้เพิ่มขึ้น มีเงินจับจ่ายใช้สอย และทําให้เศรษฐกิจฐานรากขยายตัวดีขึ้น”
นายสนธิรัตน์กล่าวว่า กระทรวงได้ดําเนินการเชื่อมโยงเครือข่ายและส่งเสริมช่องทางการตลาดสินค้าชุมชน ให้กับร้านค้าธงฟ้าประชารัฐและผู้ผลิตสินค้าชุมชน ในกลุ่มจังหวัดภาคตะวันออกเฉียงเหนือและ ภาคกลาง เมื่อวันที่ 25 กันยายน 2561 ที่ผ่านมา ณ จังหวัดอุดรธานี ประสบความสําเร็จอย่างสูง มีร้านค้า และผู้ผลิตเข้าร่วมประมาณ 500 ราย ให้การตอบรับที่ดีมาก มีการจับคู่ซื้อขายกว่า 90 ราย จํานวนเงินที่ตกลงซื้อขายกันภายในงานประมาณ 5 ล้านบาท และจะมีการซื้อขายกันต่อเนื่องต่อไป ซึ่งกระทรวงมีกําหนดจัดการเชื่อมโยงเครือข่ายร้านค้าธงฟ้ากับผู้ผลิตสินค้าชุมชนในกลุ่มจังหวัดภาคเหนือและภาคใต้ในวันที่ 27 กันยายน 2561 ณ จังหวัดเชียงใหม่ คาดว่าจะการตอบรับจะอยู่ในระดับเดียวกัน และกระทรวงมีแผนที่จะจัดให้มีการพบปะเชื่อมโยงระหว่างร้านค้าธงฟ้ากับผู้ผลิตอย่างต่อเนื่อง ขอเชิญชวนให้ไปพบปะกันที่จังหวัดเชียงใหม่ และรัฐบาลจะเสริมสภาพคล่องให้กับผู้ถือบัตร เพื่อกระตุ้นให้เศรษฐกิจหมุนเวียนในท้องถิ่นเพิ่มเติมในปี 62 โดยมีเป้าหมายที่จะขับเคลื่อนให้มีเงินหมุนไม่ต่ํากว่า 2 แสนล้านบาท จะช่วยกระตุ้นเศรษฐกิจฐานรากอย่างมีประสิทธิภาพ เป็นรูปธรรม และเห็นได้อย่างชัดเจนที่สุด
รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 1 คณะกรรมการขับเคลื่อนและปฏิรูปด้านการพัฒนาทรัพยากรมนุษย์และระบบการศึกษา ครั้ง
วันพุธที่ 14 มิถุนายน 2560
รอง นรม. พล.อ.อ.ประจินฯ เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 1 คณะกรรมการขับเคลื่อนและปฏิรูปด้านการพัฒนาทรัพยากรมนุษย์และระบบการศึกษา ครั้ง
การประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 1 (กขป.1)
วันนี้ (14 มิถุนายน 2560) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล รองนายกรัฐมนตรี (พลอากาศเอก ประจิน จั่นตอง) เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 1 (กขป.1) คณะกรรมการขับเคลื่อนและปฏิรูปด้านการพัฒนาทรัพยากรมนุษย์และระบบการศึกษา ครั้งที่ 2/2560 ซึ่งสรุปสาระสําคัญ ดังนี้
ที่ประชุมรับทราบรายงานผลการบูรณาการขับเคลื่อนการจัดการศึกษาปฐมวัยของกระทรวงศึกษาธิการ ซึ่งมีข้อมูลเด็กปฐมวัยในปัจจุบันมีประชากรอายุ 3 ปี ประมาณ 760,000 คน เข้ารับการศึกษาประมาณร้อยละ 90 ไม่ได้เข้ารับการศึกษาร้อยละ 10 และเข้าสู่ระบบจัดการศึกษาโดยหน่วยงานที่เกี่ยวข้อง ได้แก่ องค์กรปกครองส่วนท้องถิ่น ในรูปแบบศูนย์พัฒนาเด็กเล็ก จํานวน 19,429 แห่ง มีเด็กประมาณ 497,000 คน โรงเรียนอนุบาล จํานวน 60,000 คน จัดโดยเอกชน จํานวน 188,000 คน จัดโดยสํานักงานคณะกรรมการการศึกษาขั้นพื้นฐาน จํานวน 1,500 คน จัดโดยโรงเรียนสาธิต จํานวน 1,200 คน และไม่ได้เข้าเรียน จํานวน 72,700 คน
ทั้งนี้ รัฐบาลโดย คสช. มีแนวทางการจัดการศึกษาก่อนวัยเรียนตามรัฐธรรมนูญ แห่งราชอาณาจักรไทย พ.ศ. 2560 ซึ่งได้กําหนดแนวทางเป็น 4 ประเด็น ได้แก่ 1) ด้านโอกาสทางการศึกษา ต้องบูรณาการร่วมกันระหว่าง สพฐ. องค์กรปกครองส่วนท้องถิ่น และโรงเรียนเอกชน โดยมี กศจ. เป็นหน่วยที่จะจัดทําแผนบูรณาการและติดตามประเมินผล และให้ทุกสังกัดที่จัดการศึกษาอยู่แล้วจัดในอัตราส่วนที่จัดอยู่ในปัจจุบัน สําหรับองค์กรปกครองท้องถิ่นมีการประเมินมาตรฐานของศูนย์พัฒนาเด็กเล็กโดยจัดเป็นกลุ่ม A , B และ C โดยในกลุ่ม A เป็นกลุ่มที่มีมาตรฐาน จะยกระดับมาเป็นโรงเรียนอนุบาลต่อไป 2) ด้านคุณภาพ จะใช้หลักสูตรของกระทรวงศึกษาธิการเป็นหลัก โดยเน้นการเตรียมความพร้อมด้านร่างกาย ปัญญา อารมณ์ สังคม และการสอดแทรกการอ่านออกเขียนได้ เตรียมความพร้อมในการเข้าเรียนระดับ ป.1 ที่ไม่ใช่การสอบแต่ให้ประเมินพัฒนาการของเด็กให้เหมาะสมกับช่วงวัย 3) ด้านมาตรฐาน โรงเรียนที่เปิดสอนก่อนวัยเรียนมอบให้สํานักงานเลขาธิการสภาการศึกษาพิจารณาการบริหารจัดการของสถานศึกษา การจัดประสบการณ์ และการเรียนการสอนคุณภาพเด็กตามสภาพความเป็นจริงที่มีอยู่ และ 4) ด้านงบประมาณ ในการจัดการศึกษาก่อนวัยเรียนจะใช้อัตราเงินอุดหนุนรายหัวในปัจจุบัน 2,830 บาท/คน/ปี สําหรับโรงเรียนที่เปิดสอนก่อนวัยเรียนในทุกสังกัด โดยให้ไปดําเนินการสํารวจเพื่อเสนอของบประมาณปี 2561 ซึ่งในส่วนของกระทรวงศึกษาธิการกําลังจัดทําข้อมูลเพื่อประกอบการเสนอขอแปรญัตติงบประมาณ ประจําปีงบประมาณ พ.ศ. 2560
ทั้งนี้ เพื่อให้ระบบการศึกษาให้มีความสอดคล้องกับการพัฒนาทรัพยากรมนุษย์ จึงมีมติเห็นชอบควรให้โครงการ Quick Win บรรจุลงในหลักสูตรการบริหารราชการแผ่นดินตามกรอบการปฏิรูปประเทศยุทธศาสตร์และการสร้างความสามัคคีปรองดอง (ป.ย.ป.) สําหรับผู้บริหารในระดับปลัดกระทรวงและอธิบดี ซึ่งจะสามารถดําเนินการได้ ภายในปี 2560 ต่อเนื่องจนถึงปี 2564
..................................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. ยันกองทุนสงเคราะห์ลูกจ้างมีเงินหมุนเวียนพอช่วยลูกจ้าง
วันอังคารที่ 3 กันยายน 2562
กสร. ยันกองทุนสงเคราะห์ลูกจ้างมีเงินหมุนเวียนพอช่วยลูกจ้าง
กรมสวัสดิการและคุ้มครองแรงงาน เผยสถานการณ์การเลิกจ้างยังไม่น่าเป็นห่วง ยืนยันกองทุนสงเคราะห์ลูกจ้างมีสภาพคล่อง มีเงินหมุนเวียนกว่า 400 ล้านบาท พร้อมช่วยเหลือลูกจ้าง
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) กล่าวถึงกรณีที่มีกระแสข่าวความกังวลเกี่ยวกับสถานการณ์การเลิกจ้างงานประเทศไทยและความกังวลว่างบประมาณของกองทุนสงเคราะห์ลูกจ้างจะไม่เพียงพอต่อการช่วยเหลือลูกจ้างที่ถูกเลิกจ้างนั้น จากกรณีดังกล่าวต้องขอขอบคุณทุกฝ่ายที่ห่วงใยลูกจ้างซึ่งอาจได้รับผลกระทบจากสภาพเศรษฐกิจ รวมไปถึงความผันผวนของภาวะเศรษฐกิจโลก สถานประกอบกิจการบางแห่งจึงมีการปรับโครงสร้างธุรกิจเพื่อความอยู่รอด อย่างไรก็ตาม ข้อมูลการขึ้นทะเบียนการว่างงานของผู้ประกันตนประกันสังคม เปรียบเทียบในช่วงเวลาเดียวกันระหว่างปี 2561 กับปี 2562 พบว่าไม่แตกต่างกันมากนัก โดยในช่วงเดือน ม.ค. – ธ.ค. ปี 2561 มีผู้ขึ้นทะเบียนว่างงานเฉลี่ยต่อเดือน 72,000 คน และปี 2562 จํานวน 79,000 คน ซึ่งลูกจ้างเหล่านี้ก็จะได้รับค่าชดเชยจ้างนายจ้างและเงินทดแทนกรณีว่างงานจากกองทุนประกันสังคมด้วย
อธิบดีกสร. กล่าวต่อว่า สําหรับลูกจ้างที่ถูกเลิกจ้าง และนายจ้างยังค้างจ่ายค่าชดเชย และเงินอื่น ๆ ก็สามารถมายื่นขอรับเงินช่วยเหลือจากกองทุนสงเคราะห์ลูกจ้างเพื่อบรรเทาความเดือดร้อนชั่วคราวได้ โดยจะได้รับเงินช่วยเหลือตามอายุงาน เช่น ทํางานเกิน 120 วันแต่ไม่ครบ 3 ปี จะได้รับเงินช่วยเหลือ 30 เท่าของค่าจ้างรายวัน, ทํางานเกิน 3 ปี แต่ไม่เกิน 10 ปี ได้รับเงิน 50 เท่า เป็นต้น ทั้งนี้การช่วยเหลือดังกล่าวไม่ได้เป็นการให้เปล่าเมื่อกองทุนฯ จ่ายเงินช่วยเหลือให้กับลูกจ้างแล้วก็จะเรียกเก็บเงินส่วนดังกล่าวจากนายจ้าง ซึ่งกองทุนสงเคราะห์ลูกจ้างได้จัดตั้งขึ้นตามพระราชบัญญัติคุ้มครองแรงงาน พ.ศ. 2541 โดยได้รับเงินส่วนหนึ่งจากเงินอุดหนุนของรัฐบาล ตั้งแต่ปี 2543 จนถึงปัจจุบันเป็นเงิน 400 ล้านบาท เงินค่าปรับกรณีนายจ้างไม่ปฏิบัติตามกฎหมายคุ้มครองแรงงาน และเงินดอกผลของกองทุนฯ โดยในปี 2561 ที่ผ่านมา มีลูกจ้างมาขอรับเงินช่วยเหลือจากกองทุนสงเคราะห์ลูกจ้าง จํานวน 652 คน เป็นเงินประมาณ 12 ล้านบาท และในปี 2562 จํานวน 845 คน เป็นเงินประมาณ 14 ล้านบาท ซึ่งขอยืนยันว่ากองทุนสงเคราะห์ลูกจ้างมีเงินเพียงพอสําหรับช่วยเหลือลูกจ้างอย่างแน่นอน แต่หากไม่เพียงพอต่อความต้องการของลูกจ้างจริง เชื่อว่ารัฐบาลต้องเล็งเห็นความสําคัญและพร้อมที่จะให้เงินอุดหนุนเพิ่มเติมอย่างแน่นอน แต่ในปัจจุบันนายจ้างส่วนใหญ่จ่ายเงินชดเชยถูกต้อง ตามกฎหมาย หรือจ่ายค่าชดเชยสูงกว่ากฎหมายกําหนด นอกจากนี้ พ.ร.บ.คุ้มครองแรงงานฉบับใหม่ ได้มีการปรับค่าชดเชยสําหรับลูกจ้างที่ทํางานเกิน 20 ปี ปรับเพิ่มเป็น 400 วัน เพื่อให้ลูกจ้างสามารถดํารงชีพได้หลังถูกเลิกจ้าง
รัฐบาลไทย-ข่าวทำเนียบรัฐบาล-ปลัดกระทรวงมหาดไทยคนใหม่เข้าไหว้สิ่งศักดิ์สิทธิ์ประจำกระทรวงในโอกาสเข้ารับตำแหน่งใหม่ มีข้าราชการ ร่วมต้อนรับคับคั่ง
วันจันทร์ที่ 2 ตุลาคม 2560
ปลัดกระทรวงมหาดไทยคนใหม่เข้าไหว้สิ่งศักดิ์สิทธิ์ประจํากระทรวงในโอกาสเข้ารับตําแหน่งใหม่ มีข้าราชการ ร่วมต้อนรับคับคั่ง
ปลัดกระทรวงมหาดไทยคนใหม่เข้าไหว้สิ่งศักดิ์สิทธิ์ประจํากระทรวงในโอกาสเข้ารับตําแหน่งใหม่ มีข้าราชการ ร่วมต้อนรับคับคั่ง
วันนี้ (1 ต.ค. 60) เวลา 10.00 น. ที่กระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ได้เข้ากราบสักการะสิ่งศักดิ์สิทธิ์ประจํากระทรวงมหาดไทย ได้แก่ ศาลพระชัยมงคล พระบรมราชานุสาวรีย์ สมเด็จพระเจ้าบรมวงศ์เธอ กรมพระยาดํารงราชานุภาพ และศาลพระกาฬไชยศรี ในโอกาสเข้าดํารงตําแหน่งปลัดกระทรวงมหาดไทย โดยมี นายนิสิต จันทร์สมวงศ์ รองปลัดกระทรวงมหาดไทยซึ่งเข้ารับตําแหน่งรองปลัดกระทรวงและผู้บริหารระดับสูงของกระทรวงมหาดไทย อาทิ ร.ต.ท.อาทิตย์ บุญโสภัต อธิบดีกรมการปกครอง (ปค.) นายชยพล ธิติศักดิ์ อธิบดีกรมป้องกันและบรรเทาสาธารณภัย (ปภ.) นายมณฑล สุดประเสริฐ อธิบดีกรมโยธาธิการและผังเมือง (ยผ.) นายสุทธิพงษ์ จุลเจริญ อธิบดีกรมส่งเสริมการปกครองท้องถิ่น (สถ.) นายประทีป กีรติเรขา อธิบดีกรมที่ดิน นายอภิชาต โตดิลกเวชช์ อธิบดีกรมการพัฒนาชุมชน (พช.) และหัวหน้าหน่วยงานรัฐวิสาหกิจในสังกัด พร้อมเหล่าข้าราชการ และคณะทํางานเข้าร่วมแสดงความยินดีอย่างคับคั่ง
โอกาสนี้ ปลัดกระทรวงมหาดไทย ได้กล่าวว่า ภารกิจสําคัญในการดํารงตําแหน่งปลัดกระทรวงมหาดไทย ตนพร้อมจะนํานโยบายของรัฐบาลมาแปลงไปสู่การปฏิบัติผ่านกลไกของกระทรวงมหาดไทย โดยเฉพาะการดําเนินงานตามนโยบายสําคัญของรัฐบาลที่ได้มอบหมายให้กระทรวงมหาดไทยดําเนินการ รวมถึงการแก้ไขปัญหาความเดือดร้อนของประชาชน เพื่อให้พี่น้องประชาชนกินดีอยู่ที่ดีมีความสุข ซึ่งสอดคล้องกับภารกิจหน้าที่ของกระทรวงมหาดไทย ในการ “บําบัดทุกข์ บํารุงสุข"
อย่างไรก็ตามงานที่สําคัญที่สุดในช่วงนี้คือการดําเนินการจัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช.
ครั้งที่ 143/2560
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมและปลูกต้นไม้ภายในสวนพฤกษศาสตร์เพอราเดนิยา
วันศุกร์ที่ 13 กรกฎาคม 2561
นายกรัฐมนตรีเยี่ยมชมและปลูกต้นไม้ภายในสวนพฤกษศาสตร์เพอราเดนิยา
และสักการะพระธาตุเขี้ยวแก้ว ณ เมืองแคนดี้
วันนี้ (13 ก.ค. 2561) เวลา 11.30 น. พลเอก ประยุทธ์ จันทร์โอชา นายกรัฐมนตรี เยี่ยมชมและปลูกต้นไคร้ย้อยหรือสารภีน้ํา ต้นไม้พื้นเมืองของศรีลังกา ภายในสวนพฤกษศาสตร์เพอราเดนิยา (Peradeniya Botanical Garden) เมืองแคนดี้ สาธารณรัฐสังคมนิยมประชาธิปไตยศรีลังกา
ทั้งนี้ สวนพฤกษศาสตร์เพอราเดนิยา ตั้งอยู่ห่างไปทางตะวันตกของเมือง ราว 5.5 กม. เป็นหนึ่งในสิบของสวนพฤษศาสตร์ที่ดีที่สุดในเอเชียใต้ มีพื้นที่ราว 372 ไร่ ตั้งอยู่ริมแม่น้ํามหาเวลี ล้อมรอบด้วยเทือกเขา เต็มไปด้วยธรรมชาติที่อุดมสมบูรณ์ เป็นแหล่งรวบรวมพรรณไม้จํานวนกว่า 25,000 ชนิดจากทั่วทุกมุมโลกซึ่งจัดแบ่งเป็นสวนๆ อย่างสวยงามมีระเบียบ เช่น สวนดอกไม้ สวนตะบองเพชร สวนปาล์ม สวนเครื่องเทศและสวนสมุนไพร นอกจากจะเป็นสถานที่ท่องเที่ยวสําหรับนักท่องเที่ยวชาวต่างชาติแล้ว สวนพฤกษศาสตร์เพอราเดนิยายังเป็นแหล่งพักผ่อนหย่อนใจที่สําคัญของชาวศรีลังกาอีกด้วย
หลังจากนั้น นายกรัฐมนตรีและภริยา พร้อมด้วยคณะ เข้าสักการะพระธาตุเขี้ยวแก้วของสมเด็จพระสัมมาสัมพุทธเจ้า ณ วัดพระธาตุเขี้ยวแก้ว เมืองแคนดี้ สาธารณรัฐสังคมนิยมประชาธิปไตยศรีลังกา ทั้งนี้ วัดพระธาตุเขี้ยวแก้ว หรือ Sri Dalada Maligawa เป็นวัดที่ได้รับการขึ้นทะเบียนเป็นมรดกโลกจากองค์การยูเนสโก ตั้งอยู่ในเมืองแคนดี้ เมืองหลวงเก่าของศรีลังกาในภาคกลางของประเทศ นับเป็นวัดที่สําคัญที่สุดของประเทศ เนื่องจากเป็นสถานที่ประดิษฐานของพระทันตธาตุ หรือพระธาตุเขี้ยวแก้วของพระพุทธเจ้า เป็นวัดที่ไม่มีพระภิกษุประจําวัด แต่มี “ไวยาวัจกร” (Diyawadana Nilame) ซึ่งเป็นผู้ดูแลและรักษาพระเจดีย์ทองคําบรรจุพระธาตุเขี้ยวแก้ว
รัฐบาลไทย-ข่าวทำเนียบรัฐบาล-รัฐบาลเดินหน้าศูนย์เรียนรู้ พัฒนาศักยภาพเกษตรกร
วันศุกร์ที่ 26 พฤษภาคม 2560
รัฐบาลเดินหน้าศูนย์เรียนรู้ พัฒนาศักยภาพเกษตรกร
ศูนย์เรียนรู้ทางเกษตร ใน 882 อําเภอทั่วประเทศ พร้อมที่จะให้ความช่วยเหลือ เพื่อพัฒนาประสิทธิภาพเกษตรกร ให้สร้างผลผลิตคุณภาพดีได้มากขึ้น สร้างรายได้ได้มากขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าขับเคลื่อนศูนย์เรียนรู้เพิ่มประสิทธิภาพการผลิตสินค้าเกษตร อําเภอละ 1 แห่ง รวม 882 แห่งทั่วประเทศ โดยให้เกษตรกรต้นแบบสมาร์ทฟาร์มเมอร์ที่ประสบความสําเร็จเป็นผู้บริหารจัดการศูนย์ร่วมกับหน่วยงานรัฐ สถาบันการศึกษาและชุมชน ถ่ายทอดความรู้และให้ลงมือปฏิบัติจริงผ่านหลักสูตรฝึกอบรมและฐานการเรียนรู้ต่าง ๆ โดยเฉพาะการนํานวัตกรรมไปประยุกต์ใช้ในการพัฒนาการผลิต เช่น การปลูกมะม่วงน้ําดอกไม้สร้างรายได้ 9 แสนบาทต่อปีที่ จ.มหาสารคาม การปลูกกาแฟขี้ชะมด กก. ละ 20,000 บาทที่ จ.กระบี่ เป็นต้น นอกจากนี้ยังจัดทําแอพลิเคชันกระดานเศรษฐีเกษตรกรมีโอกาส ให้เกษตรกรใช้คํานวณต้นทุนการผลิต หาข้อมูลชนิดพืชที่เหมาะกับพื้นที่ แหล่งรับซื้อผลผลิตและราคาตลาด เป็นต้น อีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี